
ՈՐՈՇՈՒՄ
	25 սեպտեմբերի 2023 թվականի
	թիվ 144
	քաղ. Մոսկվա



Չինաստանի Ժողովրդական Հանրապետության եւ Մալայզիայի ծագում ունեցող եւ Եվրասիական տնտեսական միության մաքսային տարածք ներմուծվող չժանգոտվող պողպատից սառը դեֆորմացված անկարան խողովակների նկատմամբ հակագնագցման միջոցի գործողությունը երկարաձգելու մասին

Երրորդ երկրների նկատմամբ հատուկ պաշտպանական, հակագնագցման եւ փոխհատուցման միջոցների կիրառման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 8 հավելված) 109-րդ կետի հինգերորդ պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2013 թվականի ապրիլի 9-ի «Չինաստանի Ժողովրդական Հանրապետության եւ Մալայզիայի ծագում ունեցող եւ Մաքսային միության միասնական մաքսային տարածք ներմուծվող չժանգոտվող պողպատից սառը դեֆորմացված անկարան խողովակների նկատմամբ հակագնագցման տուրք սահմանելու միջոցով հակագնագցման միջոց կիրառելու մասին» թիվ 65 որոշմամբ սահմանված հակագնագցման միջոցի գործողությունը երկարաձգել մինչեւ 2024 թվականի մարտի 5-ը ներառյալ։
2.	Եվրասիական տնտեսական միության անդամ պետությունների՝ մաքսային գործի ոլորտում լիազորված պետական մարմիններին՝ սույն որոշումն ուժի մեջ մտնելու օրվանից մինչեւ 2024 թվականի մարտի 5-ը ներառյալ ապահովել Եվրասիական տնտեսական հանձնաժողովի կոլեգիայի 2013 թվականի ապրիլի 9-ի թիվ 65 որոշմամբ սահմանված դրույքաչափերով հակագնագցման տուրքի գանձումը՝ նախնական հակագնագցման տուրքերի գանձման համար սահմանված կարգով:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո, սակայն 2023 թվականի դեկտեմբերի 11-ից ոչ շուտ։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

